-Ձեր հարցադրումը մի քանի խնդիր է պարունակում: Փորձեմ անդրադառնալ դրանցից յուրաքանչյուրին։ Դատարանների ծանրաբեռնվածությունն իրոք խնդիր է այսօր։ Բնակչություն-դատավորների թվաքանակ համամասնությամբ Հայաստանը բավական համեստ դիրքերում է։ Բայց սա չէ միակ պատճառը։ Մեր դատավարությունները չափից դուրս ծանրաբեռնված են, դատավարական ընթացակարգերը, երբեմն, չափազանց ձևականացված են և դատավորի ճկունությունն ավելորդ սահմանափակում են: Հիշենք թեկուզ քրեական գործերով դատական վերջնական ակտի հրապարակման տաղտկալի ընթացակարգը։